CELEX: 22004D0180
Language: hu
Date: 2004-12-16 00:00:00
Title: Az EGT-Vegyesbizottság 180/2004 határozata (2004. december 16.) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

26.5.2005   
            
            
               HU
            
            
               Az Európai Unió Hivatalos Lapja
            
            
               L 133/42
            
         
      AZ EGT-VEGYESBIZOTTSÁG
   
   180/2004 határozata
   (2004. december 16.)
   az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodásra, amelyet az Európai Gazdasági Térségről szóló megállapodás kiigazításáról szóló jegyzőkönyv módosított (a továbbiakban: megállapodás) és különösen annak 86. és 98. cikkére,
   mivel:
   
               (1)
            
            
               Az EGT-Vegyesbizottság 2004. június 8-i 90/2004 határozata (1) módosította a megállapodás 31. jegyzőkönyvét.
            
         
               (2)
            
            
               Helyénvaló a Szerződő Feleket megfelelő együttműködésre ösztönözni azon kérdéseket illetően, amelyekre a 2002. május 21-i 876/2002/EK tanácsi rendelet (2) által létrehozott Galileo Közös Vállalkozás tevékenységei kiterjednek.
            
         
               (3)
            
            
               Ennek következtében a megállapodás 31. jegyzőkönyvét módosítani kell annak érdekében, hogy az együttműködés lehetővé váljon,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyve 1. cikkének (7) bekezdése (kutatás és technológiai fejlesztés) után a szöveg a következő bekezdéssel egészül ki:
   
      
                  „(8)
               
               
                  A Szerződő Felek ösztönzik saját területükön az illetékes szervezetek, intézmények és egyéb szervek közötti megfelelő együttműködést olyan esetekben, amikor az hozzájárulhat a Galileo Közös Vállalkozás által folytatott tevékenységek körébe tartozó kérdésekben való együttműködés megerősítéséhez és kiszélesítéséhez (3).
               
            
   2. cikk
   A határozat a megállapodás 103. cikkének (1) bekezdése értelmében az EGT-Vegyesbizottsághoz megküldött utolsó értesítést követő napon lép hatályba (4).
   3. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.
   
      Kelt Brüsszelben, 2004. december 16-án.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 349., 2004.11.25., 52. o.
   
   
      (2)  HL L 138., 2002.5.28., 1. o.
   
   
      (3)  32002 R 0876: A Tanács 2002. május 21-i 876/2002/EK rendelete a Galileo Közös Vállalkozás létrehozásáról.”
   
      (4)  Alkotmányos követelmények nincsenek megjelölve.